اسلام آباد ( آن ن لائن ) بنجائی حکومت خراب کارکڑد والا سرکاری ملازم آتے فارغ کننگ نا فیصلہ کرینے۔ کابینہ ڈوےژن 20 سال اسکان ملازمت کروک آ ملازم آتا فہرست آتے 31 جولائی اسکان تننگ نا پرمان نامہ ءِ جاری کرینے۔ پڑو نا رداٹ گریڈ 1 آن ہلیس 19 نا ملازم آتا کارکڑد نا بنداو آ رپورٹ ءِ تننگے، رپورٹ نا بنداو آ خراب کارکرڈ والا ملازم آتے ڈیوٹی آن کشنگ نا فیصلہ کننگک۔ پڑو اٹ مستی پاننگانے کہ ہندن انگا پوسٹ آتے نشانی کننگے ہرافتے چٹفنگ ملک انا حق اٹی مرے۔ سال اسے آن زیات انگا خالی آ پوسٹ آتے ہم نشانی کننگے۔ داڑان بیدس کابینہ ڈوےژ ن پڑو اٹ ہم دا پاننگانے کہ ریٹائرمنٹ بورڈ کمیٹی ملازم آتے کشنگ و پوسٹ آتے کشنگ نا فیصلہ کیک۔
